Foto: Twee sterf toe trok bakkie trefTwee mense wat in die bakke gery het, is in die botsing dood. Foto: Verskaf. Twee mense is Dinsdagaand in Johannesburg dood nadat ŉ vragmotor hul bakkie van agter getref het. Chris Botha, ŉ woordvoerder van Netcare 911, het gesê die ongeluk het op die N12-snelweg naby die Jet Park-afrit plaasgevind. “Die bakkie se agterkant is heeltemal in die ongeluk verwoes,” het Botha gesê. Twee mense wat in die bakkie was, was reeds dood toe paramedici by die toneel opgedaag het. Die oorsaak van die ongeluk word deur die polisie ondersoek.